****

**Детска градина „Бисер“ от учебната 2019/2020 год. има назначен специалист "логопед" за допълнителна подкрепа на деца с говорни нарушения.**
**Логопедът работи по график с децата, които имат нужда от допълнителна подкрепа за говорно развитие.**
**Тази дейност е безплатна за децата в Детска градина „Бисер“**

Логопедът е специалист по комуникативни нарушения, който се занимава с обследване, диагностика итерапия на различни езиково-говорни нарушения при деца.

В началото на учебната година се провежда първично логопедично обследване на децата в детската градина със съгласието на родителите.

Ако за дете от детската градина се установи необходимост от логопедична помощ, специалистът уведомява родителите му и организира подходяща програма за логопедична терапия. Логопедът се съобразява с възрастта на детето, равнището на индивидуалното  и речевото му развитие, вида и степента на речевото нарушение.

В зависимост от вида и степента на тежест на проблема, логопедът работи основно в следните направления:

* постигане на оптимални за правилната артикулация тонус и подвижност на мускулатурата на речевия апарат
* правилна постановка, автоматизация и диференциация на говорни  звукове, които най-често затрудняват децата, а именно това са: **Л, Р, Ш, Ж, Ч, С, З, Ц, К, Г**
* упражнения за овладяване и подобряване  на речевото дишане
* овладяване на техники за плавна и ритмична реч
* работа върху характеристиките на гласа (височина, сила, тембър, интонация, емоционалност и т.н.)
* преодоляване на специфичните логопедични трудности при деца със сензорни, интелектуални, соматични проблеми
* езиково развитие - структура и значение на думата, граматически правилна организация и подреждане на думите в изречение и изказване, правилно използване на езика в зависимост от контекста на ситуацията и събеседника
* формиране на сензорни еталони (за цвят, форма, големина, време и пространство)
* развитие фината моторика на ръцете и подготовка на водещата ръка за писане
* формиране на елементарни математически представи
* формиране на пълноценни представи за околния свят
* развитие на познавателните процеси (възприятие, внимание, памет, мислене, въображение)

**Логопедичните занимания  се провеждат  2 пъти седмично на територията на детската градина в  логопедичен кабинет, който е оборудван за нуждите на терапията.**

**В хода на логопедичната работа се поддържа активна връзка със семейството и учителите на детето.**

**Може да се посъветвате относно речевото развитие на детето ви в определеното време за консултации с родители.**

**Задължителна работа с деца в детската градина 11 учебни часа седмично**

**График за работа на логопед за учебната 2019/2020г.**

|  |  |  |
| --- | --- | --- |
| **Вторник**  | **Сряда** | **Петък** |
| ***Консултации с родители*****Сутрин от 8.00ч.*****Работа с деца*****Сутрин - 4 уч. часа****8.45-12.00ч.** | ***Работа с деца* Сутрин – 4 уч. часа****8.45-12.00ч.** | ***Консултации с родители*****Сутрин от 8.00ч.*****Работа с деца*****Сутрин - 4 уч. часа****8.45-12.00ч.****След обед -1 час****15.30-16.15ч.** |